ธอส. เปิดแพ็กเกจสินเชื่อใหม่ 4 โครงการ ดอกเบี้ยเริ่มต้น 3 ปีแรกคงที่ร้อยละ 2.79 ต่อปี
ธอส. เปิดแพ็กเกจสินเชื่อใหม่ 4 โครงการ ดอกเบี้ยเริ่มต้น 3 ปีแรกคงที่ร้อยละ 2.79 ต่อปี  นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธนาคารได้จัดทำแพ็กเกจสินเชื่อเพื่อสานพันธกิจทำให้คนไทยมีบ้าน ประกอบด้วยอย่าวต่อเนื่อง ด้วยการออกผลิตภัณฑ์สินเชื่อใหม่ 4 โครงการ คือสินเชื่อบ้านสำหรับพนักงานประจำบริษัทเอกชน อัตราดอกเบี้ยปีที่ 1-3 เท่ากับร้อยละ 3.30 โดยสำหรับผู้กู้ลูกค้าเดิม รวมถึงผู้ที่ได้รับการแนะนำที่ยื่นกู้ตามวัตถุประสงค์ของโครงการ รับอัตราดอกเบี้ยปีที่ 1-3 เท่ากับร้อยละ 3.15 ต่อปี /ผลิตภัณฑ์สินเชื่อ “บ้าน Happy Life” สำหรับลูกค้าวงเงินกู้ตั้งแต่ 3 ล้านบาทขึ้นไป อัตราดอกเบี้ยปีที่ 1-3 เท่ากับร้อยละ 2.95 ต่อปี /โครงการสินเชื่อที่อยู่อาศัยเพื่อบุคลากรภาครัฐ ปี 2562 อัตราดอกเบี้ยปีที่ 1 เท่ากับร้อยละ 2.99 ต่อปี และสินเชื่อปลูกสร้างบ้าน ภายใต้บริษัทรับสร้างบ้านสมาคมธุรกิจรับสร้างบ้าน และสมาคมไทยรับสร้างบ้าน ปี 2562 อัตราดอกเบี้ยปีที่ 1-3 เท่ากับร้อยละ 2.79 ต่อปี ผู้ที่สนใจสามารถติดต่อขอรับคำปรึกษากับเจ้าหน้าที่สินเชื่อหรือสอบถามรายละเอียดเพิ่มเติมได้ที่ธนาคารอาคารสงเคราะห์ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์